Kult cargo (s ang. "Cargo" - uadōnek) to je miano ruchōw religijnych, kere guosiuy nadejście nowygo ôrdnōnga a powšechnygo dobrobytu. Ôstou přifilowany bez ojropejskich antropolōgōw wōunčas kej tubylčo ludność niykerych wyspōw na Pacyfiku začōna uōnačyć pasy startowe lo fligrōw, magazyny a inkše, a robiyli to skiž jejich wiary we to, co gibko niyskoři bioue ludzie ściepnōm im ś niyba abo inkšym knifym přikludzōm wšelke dobra, jake u nich piyrwyj widzieli. Myśleli uōni, co fligry a statki sōm posyuane ś niyba a bioue ludzie sōm ino postřednikōma ôd bogōw. Kult cargo je znajōmy ôd XIX wieku, nojwiynkšy jygo rozkwit bōu we lotach II wojny światowyj.